Partii Conservator del Regn Unii

El Partii Conservator e Unionista l'è vun di partii principai del Regn Unii, de ispirazion conservatora e unionista. Incoeu el gh'ha la maggioranza relativa a la Cambra di Comun e al governo cont el sò leader Theresa May, confermada di elezion generai del Regn Unii del 2017.

Nassuu di cender del storich Partii Tory, che l'è anmò el sò soranomm, incoeu l'è avversari del Partii Laborista, in del bipartitism tipich del Sistema Westminster.

 Posizion 
 Economia 
El Partii Conservator el supporta el liber mercaa e l'individualism in del cress 'me manera pussee bòna de garantì prosperità economega. Praticament tutt el partii a l'è contrari a l'ingress in la moneda unega europea.

I Conservator hinn a favor de 'n sbassà di tass e di spes del governo.

 Società 
Prima de la leadership del David Cameron el partii a l'éra ligaa fiss al concett de conservatorism societari, cont el sò governa el partii l'ha scernuu 'na vìa pussee progressista, a favor per esempi di matrimoni gay, ma semper cont l'ideja de rafforzà i ligamm familiari.

 Droeuga 
In sui quistion ligaa a la droeuga el partii a l'è s'ceppaa: ona part del partii la ghe va adree a la question in manera libertariana e l'è donca a favor de permett de drogàss e de vend la droeuga, di àlter a hinn contrari a la possibilità de doperàlla, di àlter a hinn inveci a mità, a favor per esempi de legalizzà l'us ma mìnga el vend.

 Salud 
In del 1945 i Conservator a hinn staa i primm a vorè la sanità universala in del Regn Unii: In di governi de la Margaret Thatcher e del David Cameron gh'hinn staa di propòst e di azion per la privatizzazion parziala de la sanità.

 Relazion forèst 

 Union Europea 

 Forma de Stat 
I Conservator supporten l'unità del Regn Unii e la possibilità di gent de scernì, per referendum, se vess independent o in del Regn Unii.

Voeuren no 'na Costituzion scriccia.

 Vos corelaa 
LGBT+ Conservatives
Gibraltar Conservatives

Conservator